Závery druhého rokovania 
Výboru pre mimovládne neziskové organizácie
zo dňa 1. decembra 2011.

Závery rokovania:

1.	Výbor pre MNO prijal Uznesenie č.1 ako zásadné stanovisko Výboru pre MNO, v ktorom sa prihlásil k Výzve neziskových organizácií k mechanizmu asignácie 2% dane.     
2.	Výbor pre MNO prijal Uznesenie č.2 schvaľujúce Rokovací poriadok Výboru pre MNO.
3.	Výbor pre MNO zvolil svojho podpredsedu. Podpredsedom Výboru pre MNO sa stal pán Marcel Zajac.
4.	Výbor pre MNO vzal na vedomie informáciu o prijatom zákone č. 406/2011 Z.z. Zákone o dobrovoľníctve. 
5.	Výbor pre MNO nominoval neziskovú organizáciu Priatelia Zeme –CEPA do Monitorovacieho výboru Finančného mechanizmu EHP a NFM.  
6.	Výbor pre MNO nominoval pani Lucia Faltinová do Výboru pre výskum, vzdelávanie a výchovu v oblasti ľudských práv a rozvojového vzdelávania. 
7.	Výbor pre MNO vzal na vedomie informáciu o iniciatíve Partnerstvo pre otvorené vládnutie – Open Government Partnership (OGP) a o účasti MNO v procese tvorby Akčného plánu. Členovia výboru navrhli zriadiť Pracovnú skupinu venujúcu sa otvorenému vládnutiu a transparentnosti. Z členov Výboru sa do pracovnej skupiny zatiaľ prihlásili  pán Zajac (prijal súčasne úlohu koordinátora tejto PS) a pani Faltinová. Členova výboru sa dohodli, že do  9. 12. 2011 pošlú svoje nominácie na členov pracovnej skupiny a to či z Výboru alebo expertov. Súčasne zaznela požiadavka, aby náklady spojené s pracovnou skupinou (cestovné náklady a expertné služby) boli hradené Úradom vlády. 
8.	Výbor pre MNO prijal Uznesenie č.3 ako zásadné stanovisko Výboru pre MNO k informovaniu verejnosti o programovaní fondov EÚ na programovacie obdobie 2014 – 2020. 
9.	Výbor pre MNO vzal na vedomie informáciu o možnostiach zapojenia členov Výboru pre MNO do tvorby Koncepcie rozvoja občianskej spoločnosti a informáciu o Štúdiách stavu a trendov vývoja občianskej spoločnosti na Slovensku.
10.	Výbor pre MNO vzal na vedomie informáciu o výstupoch z konferencie „Vzťah štátu a občianskej spoločnosti – sme pripravení spolupracovať?“ 28.-29. 9. 2011 v Stupave.
11.	Výbor pre MNO vzal na vedomie informáciu o procese voľby na post verejného ochrancu práv (ombudsmana) na roky 2012-2016.
12.	Komora pre MNO v rámci Výboru pre MNO vyslovila záujem stretávať sa hodinu pred oficiálnym stretnutím Výboru pre MNO. Úrad SV ROS zabezpečí pre stretnutie Komoru miestnosť.
13.	Členovia Výboru pre MNO navrhli vytvoriť Pracovnú skupinu ku štrukturálnym fondom. Z členov Výboru sa do pracovnej skupiny zatiaľ prihlásili pani Lachká (prijala úlohu koordinátorky tejto PS koordinátorka), pani Woleková, pán Smrekovský. Členova výboru sa dohodli, že do  9. 12. 2011 pošlú svoje nominácie na členov pracovnej skupiny a to či z Výboru alebo expertov. Rovnako ako pri predchádzajúcej PS zaznela požiadavka, aby náklady spojené s pracovnou skupinou (cestovné náklady a expertné služby) boli hradené Úradom vlády.
14.	Členovia Výboru pre MNO navrhli vytvoriť Pracovnú skupinu o financovaní verejných /verejnoprospešných služieb, verejnom obstarávaní a finančného riadenia pre neverejných poskytovateľov. Z členov Výboru sa do pracovnej skupiny zatiaľ prihlásili pani Dobešová (prijala úlohu koordinátorky tejto PS koordinátorka), pani Dobrotková, pani Mišová a pani Woleková. Členova výboru sa dohodli, že do  9. 12. 2011 pošlú svoje nominácie na členov pracovnej skupiny a to či z Výboru alebo expertov. Rovnako ako pri predchádzajúcej PS zaznela požiadavka, aby náklady spojené s pracovnou skupinou (cestovné náklady a expertné služby) boli hradené Úradom vlády.

V Bratislave, 7. decembra 2011

Ing. Arch. Karolína Miková
riaditeľka kancelárie
Úrad splnomocnenca vlády SR pre rozvoj občianskej spoločnosti